Neuvoston 27 päivänä kesäkuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 58/2002 Euroopan parlamentin ja neuvoston asetuksen antamiseksi rautatieliikenteen tilastoista



Virallinen lehti nro C 275 E , 12/11/2002 s. 0053 - 0069



Neuvoston 27 päivänä kesäkuuta 2002 vahvistama Yhteinen kanta (EY) N:o 58/2002 Euroopan parlamentin ja neuvoston asetuksen (EY) N:o .../2002 antamiseksi rautatieliikenteen tilastoista (2002/C 275 E/04) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ovat kuulleet alueiden komiteaa, noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Rautatiet ovat merkittävä osa yhteisön liikenneverkkoja. (2) Komissio tarvitsee tilastotietoja tavaroiden ja matkustajien rautatiekuljetuksista seuratakseen ja kehittääkseen yhteistä liikennepolitiikkaa sekä alueita ja Euroopan laajuisia verkkoja koskevien politiikkojen liikenneosuutta. (3) Komissio tarvitsee rautateiden turvallisuutta koskevia tilastotietoja valmistellakseen ja seuratakseen liikenteen turvallisuuteen liittyviä yhteisön toimia. (4) Myös yhteisön rautateiden kehittämisestä 29 päivänä heinäkuuta 1991 annetun neuvoston direktiivin 91/440/ETY 10 b artiklassa säädettyjen seurantatehtävien suorittaminen edellyttää rautatieliikennettä koskevia yhteisön tilastoja(4). (5) Kaikista liikennemuodoista olisi kerättävä yhteisön tilastotiedot yhteisten käsitteiden ja standardien mukaisesti, ja olisi pyrittävä mahdollisimman hyvään eri liikennemuotojen vertailtavuuteen. (6) Koska rautatieala on direktiivin 91/440/ETY mukaisesti kokenut rakennemuutoksen ja koska komission ja muiden yhteisön rautatieliikennetilastojen käyttäjien tietotarpeet ovat muuttuneet, neuvoston direktiivin 80/1177/ETY(5) säännökset ovat vanhentuneet niiltä osin kuin ne koskevat tilastotietojen keräämistä tärkeimpien rataverkkojen rautatieyrityksiltä. (7) Rautatieliikenteen kaupallisilla markkinoilla toimii rinnakkain julkisessa ja yksityisessä omistuksessa olevia rautatieyrityksiä, mikä edellyttää, että kaikilta rautatieyrityksiltä vaadittavat tilastotiedot, joita Eurostat edelleen levittää, määritellään selkeästi. (8) Yhdenmukaisten tietojen tuottamiseen tarvittavien yhteisten tilastostandardien luominen on toimintaa, joka voidaan toteuttaa tehokkaasti vain yhteisön tasolla, perustamissopimuksen 5 artiklassa vahvistetun toissijaisuusperiaatteen mukaisesti. Kussakin jäsenvaltiossa pannaan kyseiset standardit täytäntöön virallisten tilastojen tuottamisesta vastaavien elinten ja laitosten valvonnassa. (9) Yhteisön tilastoista 17 päivänä helmikuuta 1997 annettu neuvoston asetus (EY) N:o 322/97(6) on viitekehys tämän asetuksen säännöksille. (10) Tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(7) mukaisesti. (11) Euroopan yhteisöjen tilasto-ohjelmakomitean perustamisesta ja 19 päivänä kesäkuuta 1989 tehdyllä neuvoston päätöksellä 89/382/ETY, Euratom(8) perustettua tilasto-ohjelmakomiteaa on kuultu mainitun päätöksen 3 artiklan mukaisesti, OVAT ANTANEET TÄMÄN ASETUKSEN: 1 artikla Tavoite Tämän asetuksen tavoitteena on vahvistaa yhteiset säännöt yhteisön rautatieliikenteen tilastojen laatimista varten. 2 artikla Soveltamisala Tämän asetuksen piiriin kuuluvat kaikki yhteisön rautatiet. Kunkin jäsenvaltion on ilmoitettava tilastotiedot, jotka koskevat rautatieliikennettä sen kansallisella alueella. Jos rautatieyritys toimii useammassa kuin yhdessä jäsenvaltiossa, asianomaiset kansalliset viranomaiset pyytävät yritykseltä toimintamaittain eriteltyjä tietoja, jotta kansalliset tilastotiedot voidaan kerätä. Jäsenvaltiot voivat jättää tämän asetuksen soveltamisalan ulkopuolelle: a) rautatieyritykset, jotka toimivat ainoastaan tai pääosin teollisuuslaitoksissa tai vastaavissa laitoksissa, myös satamissa, b) rautatieyritykset, jotka pääosin tarjoavat paikallisia matkailupalveluita, kuten toiminnassa säilytetyt historialliset museoradat/höyryjunaliikenteen radat. 3 artikla Määritelmät 1. Tässä asetuksessa tarkoitetaan: a) "ilmoittavalla maalla" jäsenvaltiota, joka toimittaa tietoja Eurostatille, b) "kansallisilla viranomaisilla" kansallisia tilastolaitoksia ja muita elimiä, jotka kussakin jäsenvaltiossa vastaavat yhteisön tilastojen tuottamisesta, c) "rautatieyrityksellä" kaikkia julkisia tai yksityisiä yrityksiä, jotka tarjoavat tavaroiden ja/tai matkustajien rautatiekuljetuspalveluita. 2. Edellä 1 kohdassa annettuja määritelmiä voidaan mukauttaa ja tilastojen yhdenmukaisuuden edellyttämiä uusia määritelmiä voidaan hyväksyä 11 artiklan 2 kohdassa tarkoitetun menettelyn mukaisesti. 4 artikla Tietojen keruu 1. Kerättävät tilastot on mainittu tämän asetuksen liitteissä. Ne kattavat seuraavantyyppiset tiedot: a) tavaraliikenteen vuosittaiset tilastot - yksityiskohtainen ilmoitus (liite A) b) tavaraliikenteen vuosittaiset tilastot - yksinkertaistettu ilmoitus (liite B) c) henkilöliikenteen vuosittaiset tilastot - yksityiskohtainen ilmoitus (liite C) d) henkilöliikenteen vuosittaiset tilastot - yksinkertaistettu ilmoitus (liite D) e) tavaraliikenteen ja henkilöliikenteen neljännesvuosittaiset tilastot (liite E) f) tavaraliikenteen ja henkilöliikenteen alueelliset tilastot (liite F) g) tilastot rautatieverkon liikennevirroista (liite G) h) onnettomuustilastot (liite H). 2. Liitteissä B ja D on yksinkertaistettua ilmoitusta koskevia vaatimuksia, joita jäsenvaltiot voivat käyttää liitteiden A ja C mukaisten tavanomaisesti käytettävien yksityiskohtaisten ilmoitusten vaihtoehtoina niiden yritysten osalta, joiden tavaraliikenteen kokonaismäärä on alle 500 miljoonaa tonnikilometriä tai henkilöliikenteen kokonaismäärä on alle 200 miljoonaa henkilökilometriä. Näitä kynnysarvoja voidaan mukauttaa 11 artiklan 2 kohdassa tarkoitetun menettelyn mukaisesti. 3. Jäsenvaltioiden on liitteen I mukaisesti toimitettava myös luettelo rautatieyrityksistä, joita toimitettavat tilastot koskevat. 4. Tätä asetusta varten tavarat eritellään liitteen J mukaisesti. Vaaralliset aineet eritellään lisäksi liitteen K mukaisesti. 5. Liitteiden sisältöä voidaan muuttaa 11 artiklan 2 kohdassa tarkoitetun menettelyn mukaisesti. 5 artikla Tietolähteet 1. Jäsenvaltioiden on nimettävä julkinen tai yksityinen organisaatio osallistumaan tämän asetuksen mukaisesti vaadittavien tietojen keruuseen. 2. Tarvittavat tiedot voidaan hankkia käyttäen yhtä tai useampaa seuraavista lähteistä: a) pakolliset tutkimukset b) hallinnolliset tiedot, myös sääntelystä vastaavien viranomaisten keräämät tiedot c) tilastolliset arviointimenetelmät d) rautatiealan toimialajärjestöjen toimittamat tiedot e) erityistutkimukset. 3. Kansallisten viranomaisten on toteutettava toimenpiteitä käytettyjen tietolähteiden koordinoimiseksi ja Eurostatille toimitettavien tilastojen laadun varmistamiseksi. 6 artikla Tilastojen toimittaminen Eurostatille 1. Jäsenvaltioiden on toimitettava Eurostatille 4 artiklassa tarkoitetut tilastot. 2. Edellä 4 artiklassa tarkoitettujen tilastojen toimittamiseen liittyvät järjestelyt vahvistetaan 11 artiklan 2 kohdassa tarkoitetun menettelyn mukaisesti. 7 artikla Levittäminen 1. Eurostat vastaa tämän asetuksen liitteissä A-H määritettyihin tietoihin perustuvien yhteisön tilastojen levittämisestä. Tässä yhteydessä ja Euroopan rautatiemarkkinoiden erityispiirteet huomioon ottaen neuvoston asetuksen (EY) N:o 322/97 13 artiklan 1 kohdan nojalla luottamuksellisina pidettäviä tietoja saa paljastaa vain, jos a) tiedot ovat jo yleisön saatavilla jäsenvaltioissa tai b) asianomaiset yritykset ovat ennakolta nimenomaisesti hyväksyneet tietojen paljastamisen. Kansallisten viranomaisten on pyydettävä kyseisiltä yrityksiltä lupaa tietojen paljastamiseen ja ilmoitettava Eurostatille pyyntönsä tulos, kun tiedot toimitetaan Eurostatille. 2. Liitteen I mukaisesti ilmoitettuja tietoja ei levitetä. 8 artikla Tilastojen laatu 1. Jäsenvaltioiden auttamiseksi ylläpitämään rautatieliikenteen tilastojen laatua Eurostat laatii ja julkaisee menetelmäsuosituksia. Suosituksissa otetaan huomioon kansallisten viranomaisten, rautatieyritysten ja rautatiealan toimialajärjestöjen parhaat toimintatavat. 2. Eurostat arvioi tilastotietojen laadun. Arviointia varten jäsenvaltioiden on toimitettava Eurostatin pyynnöstä tiedot tilastojen laadinnassa käytetyistä menetelmistä. 9 artikla Kertomus Kun tietoja on kerätty kolmen vuoden ajan, komissio lähettää tämän asetuksen nojalla tehdystä työstä saaduista kokemuksista Euroopan parlamentille ja neuvostolle kertomuksen, johon tarvittaessa liittyy asianmukaisia ehdotuksia. Kertomukseen sisältyvät 8 artiklassa tarkoitetun laadunarvioinnin tulokset. Kertomuksessa arvioidaan vaikutuksia, joita asetuksen (EY) N:o 322/97 tilastosalaisuutta koskevien säännösten soveltamisella tähän asetukseen on rautatietilastojen laatuun. Siinä arvioidaan myös alan tilastotietojen saatavuudesta saatavia etuja, niiden hankinnasta koituvia kustannuksia sekä yrityksille aiheutuvaa taakkaa. 10 artikla Täytäntöönpanomenettelyt Seuraavat täytäntöönpanomenettelyt toteutetaan 11 artiklan 2 kohdassa säädetyn menettelyn mukaisesti: a) yksinkertaistettua ilmoitusta koskevien kynnysarvojen mukauttaminen (4 artikla) b) määritelmien mukauttaminen ja lisämääritelmien hyväksyminen (3 artikla) c) liitteiden sisällön mukauttaminen (4 artikla) d) järjestelyt tietojen toimittamiseksi Eurostatille (6 artikla) e) tulosten laatua ja vertailtavuutta koskevien kertomusten laatimista koskevien suuntaviivojen määrittely (8 ja 9 artikla). 11 artikla Menettely 1. Komissiota avustaa neuvoston päätöksen 89/382/ETY, Euratom 1 artiklalla perustettu tilasto-ohjelmakomitea. 2. Jos tähän kohtaan viitataan, sovelletaan päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännökset. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä. 12 artikla Direktiivi 80/1177/ETY 1. Jäsenvaltioiden on toimitettava vuoden 2002 tulokset direktiivin 80/1177/ETY mukaisesti. 2. Kumotaan direktiivi 80/1177/ETY 1 päivästä tammikuuta 2003. 13 artikla Voimaantulo Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 180 E, 26.6.2001, s. 94. (2) EYVL C 221, 7.8.2001, s. 63. (3) Euroopan parlamentin lausunto, annettu 4. syyskuuta 2001 (EYVL C 72 E, 21.3.2001, s. 58), neuvoston yhteinen kanta, vahuistettu 27. kesäkuuta 2002, ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 237, 24.8.1991, s. 25, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2001/12/EY (EYVL L 75, 15.3.2001, s. 1). (5) EYVL L 350, 23.12.1980, s. 23, direktiivi sellaisena kuin se on viimeksi muutettuna vuoden 1994 liittymisasiakirjalla. (6) EYVL L 52, 22.2.1997, s. 1. (7) EYVL L 184, 17.7.1999, s. 23. (8) EYVL L 181, 28.6.1989, s. 47. LIITE A TAVARALIIKENTEEN VUOSITTAISET TILASTOT - YKSITYISKOHTAINEN ILMOITUS >TAULUKON PAIKKA> LIITE B TAVARALIIKENTEEN VUOSITTAISET TILASTOT - YKSINKERTAISTETTU ILMOITUS >TAULUKON PAIKKA> LIITE C HENKILÖLIIKENTEEN VUOSITTAISET TILASTOT - YKSITYISKOHTAINEN ILMOITUS >TAULUKON PAIKKA> LIITE D HENKILÖLIIKENTEEN VUOSITTAISET TILASTOT - YKSINKERTAISTETTU ILMOITUS >TAULUKON PAIKKA> LIITE E TAVARALIIKENTEEN JA HENKILÖLIIKENTEEN NELJÄNNESVUOSITTAISET TILASTOT >TAULUKON PAIKKA> LIITE F TAVARALIIKENTEEN JA HENKILÖLIIKENTEEN ALUEELLISET TILASTOT >TAULUKON PAIKKA> LIITE G TILASTOT RAUTATIEVERKON LIIKENNEVIRROISTA >TAULUKON PAIKKA> LIITE H ONNETTOMUUSTILASTOT >TAULUKON PAIKKA> LIITE I LUETTELO RAUTATIEYRITYKSISTÄ >TAULUKON PAIKKA> >TAULUKON PAIKKA> LIITE J TAVARALUOKITUS Seuraavia tavaraluokkia käytetään, kunnes uudesta luokituksesta säädetään 11 artiklan 2 kohdassa säädetyllä menettelyllä. >TAULUKON PAIKKA> LIITE K VAARALLISTEN AINEIDEN LUOKITUS 1. Räjähteet 2. Puristetut, nesteytetyt ja paineenalaisena liuotetut kaasut 3. Palavat nesteet 4.1 Helposti syttyvät kiinteät aineet 4.2 Helposti itsestään syttyvät aineet 4.3 Aineet, jotka veden kanssa kosketuksiin joutuessaan kehittävät palavia kaasuja 5.1 Sytyttävästi vaikuttavat (hapettavat) aineet 5.2 Orgaaniset peroksidit 6.1 Myrkylliset aineet 6.2 Tartuntavaaralliset aineet 7. Radioaktiiviset aineet 8. Syövyttävät aineet 9. Muut vaaralliset aineet ja esineet Huom.: Nämä luokat on määritelty vaarallisten aineiden kansainvälistä rautatiekuljetusta koskevissa määrityksissä, jotka tunnetaan yleisesti nimellä RID. Ne on hyväksytty vaarallisten aineiden rautatiekuljetuksia koskevan jäsenvaltioiden lainsäädännön lähentämisestä 23 päivänä heinäkuuta 1996 annetulla neuvoston direktiivillä 96/49/EY(1) ja siihen myöhemmin tehdyillä muutoksilla. (1) EYVL L 235, 17.9.1996, s. 25, direktiivi sellaisena kuin se on viimeksi muutettuna komission direktiivillä 2001/6/EY (EYVL L 30, 1.2.2001, s. 42). NEUVOSTON PERUSTELUT I JOHDANTO Neuvosto vahvisti 27. kesäkuuta 2002 yhteisen kantansa rautatieliikenteen tilastoja koskevasta asetusehdotuksesta ottaen huomioon EY:n perustamissopimuksen 285 artiklan sekä EY:n perustamissopimuksen 251 artiklan mukaisen yhteispäätösmenettelyn puitteissa. Neuvosto otti kannassaan huomioon Euroopan parlamentin ensimmäisessä käsittelyssään 4. syyskuuta 2001(1) antaman lausunnon sekä talous- ja sosiaalikomitean 30. toukokuuta 2001(2) antaman lausunnon. Alueiden komitea ei ole käyttänyt oikeuttaan antaa lausunto(3). Asetusehdotuksen tavoitteena on varmistaa luotettavien, kattavien ja yhdenmukaisten yhteisön rautatieliikennettä koskevien tilastojen saatavuus rautatiealan kehityksen seuraamiseksi ja tulevien toimien valmistelun tukemiseksi. Tämä edistäisi myös merkittävästi rautatieliikenteen turvallisuuden parantamista. Asetuksessa määritellään yhteiset säännöt rautatieliikenteen tilastoille sekä vahvistetaan yksityiskohtaiset vaatimukset laadittaville tilastotaulukoille. Asetuksella korvataan neuvoston direktiivi 80/1177/ETY. II YHTEISEN KANNAN ERITTELY Neuvosto kannattaa varauksetta komission ehdotuksen yleistä tavoitetta ja sisältöä. Se katsoo, ottaen erityisesti huomioon yhteisön rautateiden kehittämistä koskevan lainsäädännön viimeaikaisen kehityksen, että parannetut yhteisön rautatieliikennetilastot ovat todella tarpeellinen ja merkittävä väline, jolla voidaan paremmin arvioida rautatiealan kehitystä sekä suunnitella tulevia toimia, ja että ne lisäksi edistävät tämän liikennemuodon turvallisuuden parantamista. Asian käsittelyn yhteydessä neuvosto joutui ottamaan huomioon vaatimuksen siitä, että tavanomaiset suojatoimenpiteet yksittäisten yritysten tilastotietojen luottamuksellisuuden säilyttämiseksi varmistetaan. Neuvoston yhteisessä kannassa annetaankin (7 artiklassa) tiukemmat luottamuksellisuutta koskevat säännökset Eurostatin suorittamalle tilastotietojen käytölle ja levittämiselle: rautatieyrityksiltä on jatkossa kysyttävä etukäteen lupaa liitteissä A-H määritettyjen tietojen levittämiseen. Kyseisten tietojen levittämistä koskevat säännökset perustuvat nyt yhteisön tilastoista annetun neuvoston asetuksen (EY) N:o 322/97 13 artiklan 1 kohtaan, joka koskee tilastosalaisuutta. Neuvoston yhteisessä kannassa on lisäksi seuraavat muutokset: - 7 artiklaa koskevan muutoksen johdosta 9 artiklaan lisättiin seuraava säännös: kertomuksen, jonka komissio esittää artiklan mukaisesti kolmen vuoden kuluttua asetuksen voimaantulosta, sisältyy nyt myös arvio "vaikutuksista, joita asetuksen (EY) N:o 322/97 tilastosalaisuutta koskevien säännösten soveltamisella tähän asetukseen on rautatietilastojen laatuun". - Pienten rautatieyritysten välisen syrjinnän estämiseksi eri jäsenvaltioissa 2 artiklan kolmas luetelmakohta poistettiin; kyseisessä säännöksessä liikenteenharjoittajat vapautettiin kaikista tilastotietojen ilmoittamisvaatimuksista, jos niiden toiminnan osuus kansallisilla markkinoilla oli yhteensä alle 2 prosenttia, koska tällöin syrjittiin tosiasiallisesti pieniä rautatieyrityksiä, jotka toimivat pienillä kansallisilla markkinoilla. Sen sijaan 4 artiklan 2 kohtaan lisättiin absoluuttinen kynnysarvo, jonka perusteella tämän kynnysarvon alapuolelle jäävät pienet yhtiöt voivat noudattaa yksinkertaistettuja ilmoittamista koskevia vaatimuksia. Näiden muutosten selvä hyöty perustuu siihen, että uusista, kehittyvistä liikenteenharjoittajista, jotka ovat usein kooltaan pieniä, on käytettävissä enemmän tietoja (nämä olisivat jääneet kokonaan alkuperäisen ehdotuksen ilmoittamista koskevien vaatimusten ulkopuolelle). - Liitteisiin tehtiin useita pienehköjä muutoksia, jotka koskivat ilmoittamista koskevien eri vaatimusten täytäntöönpanopäiviä ja muutamien ilmoitusta koskevien vaatimusten tekemistä valinnaisiksi pakollisuuden sijaan luottamuksellisuutta koskevien näkökohtien huomioon ottamiseksi, sekä muutoksia, jotka olivat tarpeen yhdenmukaisuuden säilyttämiseksi rautateiden turvallisuutta koskevan direktiiviehdotuksen kanssa (KOM(2002) 21 lopull.) Euroopan parlamentin tarkistukset Neuvosto hyväksyi kolme Euroopan parlamentin esittämistä viidestä tarkistuksesta: tarkistukset 1, 2 ja 5. Neuvosto hylkäsi tarkistuksen 3, jossa vaadittiin lisätilastojen keräämistä rautateiden infrastruktuurien verkostoihin tehdyistä investoinneista, sekä tarkistuksen 4, jossa vaadittiin tilastoissa käytettyjen henkilöjunien tyypin tarkempaa jaottelua. Neuvosto katsoi, että kyseisten yksityiskohtaisten tietojen keräämisestä saadut edut eivät vastanneet sitä huomattavaa hallinnollista rasitetta. (1) Ei vielä julkaistu Euroopan yhteisöjen virallisessa lehdessä. (2) EYVL C 221, 7.8.2001, s. 63. (3) 18. huhtikuuta 2001 päivätty kirje.